Nick Simper

Nicholas John ”Nick” Simper (s. 3. marraskuuta 1945 Middlesex) on englantilainen basisti. Parhaiten hänet muistetaan Deep Purplen alkuperäisenä basistina. Ennen Purplen perustamista Simper soitti monissa yhtyeissä, kuten Johnny Kidd And The Pirates, The Regents, Lord Sutch's Savages (mukana myös Ritchie Blackmore) ja The Flower Pot Men (mukana Jon Lord)http://www.nicksimper.com/biog.htm Biografia virallisella sivustolla. Kun Blackmore ja Lord kasasivat Deep Purplea vuonna 1968 (tuolloin vielä nimellä Roundabout), he kutsuivat vanhan soittokumppaninsa mukaan yhtyeeseen. Deep Purplen ensisingle ”Hush” menestyi Yhdysvalloissa kohoten top-5:een ja yhtye keikkaili ahkerasti Amerikassa vuonna 1968. Tämän lisäksi Deep Purple levytti vajaan vuoden aikana kolme studioalbumia, joista ensimmäinen, Shades of Deep Purple, menestyi parhaiten Amerikassa. Kotimaassaan Britanniassa Deep Purple ei saanut vielä tuolloin minkäänlaista menestystä. Vuoden 1969 heinäkuussa Simper erotettiin Deep Purplesta yhdessä laulaja Rod Evansin kanssa. Simper ja Evans eivät sopineet Lordin ja Blackmoren hard rock -visioon ja Simperin bassonsoittoa pidettiin liian vanhanaikaisenaChris Charlesworth: Deep Purple – The Illustrated Biography (1983). Evans tyytyi kohtaloonsa, koska oli jo aiemmin aikonut lähteä yhtyeestä, mutta Simper oli katkera salamyhkäisestä erottamisestaan ja haastoi yhtyeen myöhemmin oikeuteen maksamattomien korvausten takia.http://www.nicksimper.com/nick_simper_interview_july83.htm Haastattelu virallisella sivustolla Deep Purplen jälkeen Simper liittyi Marsha Huntin kiertueyhtyeeseen ja esiintyi muun muassa Wightsaaren festivaaleilla vuonna 1969. Sen jälkeen Simper ja yhtyeen muut muusikot perustivat Warhorse- yhtyeenhttp://www.deep-purple.net/tree/warhorse.htm Warhorse Deep Purple.net- sivustolla. Progressiivista heavy rockia soittanut Warhorse levytti kaksi albumia (Warhorse (1970), Red Sea (1972)) Vertigolle. Yhtye ei kuitenkaan saanut suurta menestystä ja se hajosi vuonna 1974. Simperin muita yhtyeitä 1970- ja 1980-luvuilla olivat muun muassa Dynamite, Flying Fox ja Fandango, joka julkaisi pari albumia. 1990-luvulla hän oli mukana Quartermass II -yhtyeessä, joka oli jatkoa 1970-luvulla vaikuttaneelle Quartermass-yhtyeelle. Viime vuosina Nick Simper on soittanut The Good Old Boys -nimisessä vanhaa rock ’n’ rollia soittavassa projektiyhtyeessä ja hän on myös esiintynyt itävaltalaisen The Nasty Habits -yhtyeen kanssa soittaen Deep Purplen ensimmäisen kokoonpanon kappaleita. == Diskografia == Deep Purple: *Shades of Deep Purple 1968 *The Book of Taliesyn 1968 *Deep Purple 1969 *Inglewood – Live in California (1968) 2002 *The Early Years (1968–1969) 2004 Warhorse: *Warhorse 1970 *Red Sea 1972 Fandango: *Slipstreaming 1979 *Future Times 1980 Johnny Kidd & The Pirates: *The Best of Johnny Kidd & The Pirates 1978 *Rarities 1983 *The Classic and Rare 1990 Screaming Lord Sutch: *Hand of Jack The Ripper 1971 Rosco Gordon: *Rosco Rocks Again 1983 Quartermass II: *Long Road 1997 Wee Willie Harris & The Alabama Slammers: *Rag Moppin’ 2000 == Lähteet == == Aiheesta muualla == *Viralliset kotisivut Luokka:Brittiläiset basistit Luokka:Deep Purplen jäsenet Luokka:Rockmuusikot Luokka:Vuonna 1945 syntyneet Luokka:Elävät henkilöt